《次韵袁审渊道旧思归四首 其四》
宋代·刘一止

虞氏隋唐后，当时尺五天。风烟鼻祖宅，翰墨耳孙贤。

筇屐容相蹑，杯觞得共传。济时吾老矣，看着祖生鞭。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。